Document ID: 31999R2407

ΚΑΝΟΝΙΣΜΟΣ (ΕΚ) αριθ. 2407/1999 ΤΟΥ ΣΥΜΒΟΥΛΙΟΥ
της 8ης Νοεμβρίου 1999
για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,
την πρόταση της Επιτροπής,
Εκτιμώντας τα ακόλουθα:
(1) Με τον κανονισμό (ΕΚ) αριθ. 2505/96(1), το Συμβούλιο άνοιξε κοινοτικές δασμολογικές ποσοστώσεις όσον αφορά ορισμένα αγροτικά και βιομηχανικά προϊόντα· κρίνεται σκόπιμο να καλυφθούν οι ανάγκες εφοδιασμού της Κοινότητας όσον αφορά τα εν λόγω προϊόντα, υπό τους ευνοϊκότερους όρους· ως εκ τούτου, είναι σκόπιμο να ανοιχθούν κοινοτικές δασμολογικές ποσοστώσεις, με μειωμένους ή μηδενικούς δασμούς ανάλογα με τις εκάστοτε ποσότητες, χωρίς να διαταραχθεί εξ αυτού η αγορά των εν λόγω προϊόντων·
(2) κατά συνέπεια, ο κανονισμός (ΕΚ) αριθ. 2505/96 θα πρέπει να τροποποιηθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η δασμολογική ποσόστωση που περιλαμβάνεται στο παράρτημα του παρόντος κανονισμού, προστίθεται στο παράρτημα Ι του κανονισμού (ΕΚ) αριθ. 2505/96.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Νοεμβρίου 1999.

Labels: 3
17
1
6